recursal/SuperWikiNEXT-32B huggingface dataset:
**குடும்பப் பெயர்** என்பது, தற்காலத்தில் ஒருவருடைய பெயரில் சூட்டிய பெயருடன் சேர்த்து வழங்கப்படும் பெயர் ஆகும். இந்த வழக்கம் மேற்கு நாடுகளில் தொடங்கி இன்று உலகின் பல பாகங்களிலும் கைக்கொள்ளப்பட்டு வருகிறது. தொடக்கத்தில் உயர் குடும்பங்களைச் சேர்ந்தவர்கள் தங்கள் மரபுப் பெயர் அல்லது பட்டப் பெயர்களை சூட்டிய பெயர்களுடன் சேர்த்து வழங்கினர். இது **கூடுதல் பெயர்** என்னும் பொருளில், ஆங்கிலத்தில் *surname* என வழங்கப்பட்டது. இன்று குடும்பப் பெயர், கூடுதல் பெயர் இரண்டும் ஒரு பொருட் சொற்களாகவே பயன்பட்டு வருகின்றன. மேனாட்டு வழக்கில் குடும்பப் பெயர் முழுப் பெயரின் இறுதியில் வருவதால், இதை **இறுதிப் பெயர்** என்றும் அழைப்பது உண்டு. எனினும் பொதுவான ஐரோப்பிய வழக்கத்துக்கு மாறாகச் சில ஐரோப்பிய நாடுகளிலும், உருசியா, சீனா, சப்பான், கொரியா, மடகாசுக்கர், வியட்நாம் போன்ற நாடுகளிலும், இந்தியாவின் சில பகுதிகளிலும் இது சூட்டிய பெயருக்கு முன் வைக்கப்படுகிறது.

உலகின் எல்லாப் பண்பாடுகளிலும் ஒருவரது பெயரில் சூட்டிய பெயர், குடும்பப் பெயர் எனக் கூறுகள் இருப்பதில்லை. பல பண்பாட்டினர், சூட்டிய பெயர் ஒன்றையே கொண்ட தனிப்பெயர் முறை கொண்டவர்களாக உள்ளனர்.

கூடுதல் பெயர் அல்லது குடும்பப் பெயர் என்னும் கருத்துரு ஒப்பீட்டளவில் அண்மைக் காலத்தைச் சேர்ந்தது. இது மத்திய காலத்தில் வழக்கில் இருந்த துணைப்பெயர் அல்லது பட்டப்பெயர் வழக்கத்தில் இருந்து உருவானது. ஒருவருடைய தொழில் அல்லது வாழும் இடத்தை அடிப்படையாகக் கொண்டு துணைப்பெயர்கள் வழங்கப்பட்டன. ஒரே பெயரில் ஒன்றுக்கு மேற்பட்டோர் இருக்கும்போதே பெரும்பாலும் துணைப் பெயர்களின் தேவை ஏற்பட்டது.

பெயர் ஒழுங்கில் குடும்பப் பெயர்
-------------------------------

பெரும்பாலான மேல் நாட்டுப் பண்பாடுகளில் குடும்பப் பெயர் சூட்டிய பெயருக்குப் பின்னால் இறுதிப் பெயராக வரும். ஆனால், ஐரோப்பாவின் சில பகுதிகளிலும், உருசியா, சீனா, சப்பான், கொரியா, மடகாசுக்கர், வியட்நாம் போன்ற நாடுகளிலும், இந்தியாவின் சில பகுதிகளிலும் இது சூட்டிய பெயருக்கு முன் வைக்கப்படுகிறது. எனினும் சப்பான், தாய்லாந்து, அங் ஆங்க் போன்ற நாடுகளில், பெயர்களை இலத்தீன் எழுத்தில் எழுதும்போது மேல் நாட்டு முறைப்படி ஒழுங்கு மாற்றி குடும்பப் பெயரைப் பின் வைத்து எழுதுகின்றனர். பன்னாட்டுத் தொடர்புகளில் ஏற்படக் கூடிய சிக்கல்களைத் தவிர்ப்பதற்காகத் தற்காலத்தில், இந்த நடை முறையைப் பல பண்பாட்டினரும் கடைப்பிடிக்கின்றனர்.

இந்தியாவின் பல பகுதிகளில் சாதிப் பெயரே கூடுதல் பெயராக வழங்கி வருகின்றது. *காமராச நாடார்*, *சரத் யாதவ்*, *சந்திரபாபு நாயுடு* போன்ற பெயர்கள் இதற்கு எடுத்துக்காட்டுகள். தமிழ் நாட்டில் சாதிப் பெயர்களைச் சேர்த்து வழங்கும் முறை தற்போது சட்டப்படி இல்லாமல் ஆக்கப்பட்டுள்ளது. தமிழ் நாடு உட்பட இந்தியாவின் சில பகுதிகளில், குடியேற்றவாத ஆட்சிக் காலத்தில் தந்தையின் பெயரை அல்லது ஊர்ப் பெயரை அல்லது இரண்டையும் கூடுதல் பெயராகச் சேர்த்துக்கொள்ளும் வழக்கமும் உருவானது. இம்முறையில் கூடுதல் பெயரைச் சூட்டிய பெயருக்கு முன் வைப்பதே வழக்கம்.

குறிப்புக்கள்
-------------

1. ↑  Online Heritage Dictionary இல் Surname என்பதற்கான பதிவைப் பார்க்கவும்.
2. ↑  The Free Dictionary இல் surname சொல்லுக்கான பதிவு.

இவற்றையும் பார்க்கவும்
----------------------

* மக்கட்பெயரியல்
* சூட்டிய பெயர்

| * பா
* உ
* தொ
மக்கட்பெயரியல் |
| --- |
| 
* இனப்பெயர்
* முழுப் பெயர்
* குடும்பப் பெயர்
* சூட்டிய பெயர்
* நடுப்பெயர்
* தந்தைவழிப் பெயர்
* தாய்வழிப்பெயர்
* திருமணத்துக்கு முந்தைய மற்றும் பிந்தைய பெயர்கள்
* சிறப்புப்பெயர்
* புனைப்பெயர்
* சட்டப்பெயர்
* பெயர் மாற்றம்
* அடிமைப்பெயர்

 |
**மாஞ்சோ** என்பது நேபாளத்தில் வடகிழக்கே உள்ள கும்புப் பகுதியில் உள்ள ஒரு சிற்றூர். இது தூதுகோசி ஆற்றுப்பள்ளத்தாக்கில், பஃகுடிங்கு ஊருக்கு வடக்காகவும், சோர்சாலே ஊருக்குத் தெற்காகவும் அமைந்துள்ளது. இவ்வூர் கடல்மட்டத்தில் இருந்து 2835 மீட்டர் உயரத்தில் உள்ளது. இவ்வூருக்குச் சற்று வடக்கே சாகர் மாதா தேசியப் பூங்காவின் தடுப்புக்காவல் நுழைவாயில் உள்ளது. இவ்வூரும் 1979 முதல் யுனெசுக்கோவின் உலகப் பாரம்பரியக் களம் ஆக இருக்கின்றது.

எவரெசுட்டு மலைக்கோ அதன் அடிவார முகாமுக்கோ போகும் மலையேறிகளும் கரட்டு நடையாளர்களும் இலுக்குலாவில் தொடங்கி மாஞ்சோ வழியாக அங்கு நின்று செல்லும் இடமாகவுள்ளது.

இவ்வூரின் முதன்மையான பயன் சுற்றுலாத் துறையில் மலையேறிகளுக்கும், மலைப்ப்பாதைவழி நடக்கும் கரட்டு நடையாளர்களுக்கும் உணவக வசதியும் தங்குவிடுதிகள் வசதியும் தருவதாகும்.

இதனையும் பார்க்கவும்
--------------------

* எவெரெசுட்டு அடிவார முகாம்

மேற்கோள்களும் அடிக்குறிப்புகளும்
--------------------------------

1. ↑   பரணிடப்பட்டது 2020-09-26 at the வந்தவழி இயந்திரம் Nepal Map Publisher Ltd.& ISBN 978-9937-8062-1-3
2. 1 2 3  Bradley, Mayhew; "Trekking in the Nepal Himalaya"; (2009); 9 edição; p 94 (map)+ pp 103-104; Lonely Planet; ISBN 9781741041880
3. ↑  Bezruchka Stephen; "Trekking in the Nepal: a traveler’s guide"; The Mountaineers ed.; Seattle; (2004); page 220; ISBN 0-89886-535-2

வெளியிணைப்புகள்
---------------
**விசுவாம்பர் சரண் பதக்**(Vishwambhar Sharan Pathak 1926–2003) வரலாற்றாளர், சமற்கிருத மொழி அறிஞர் மற்றும் இந்திய ஆய்வாளர் ஆவார். இவர் வரலாறு தொடர்பான நுல்களை எழுதியுள்ளார்.

பிறப்பு, படிப்பு, பணிகள்
------------------------

மத்தியப் பிரதேசத்தில் ஓசாங்காபாத் என்ற ஊரில் பிறந்த வி.எஸ்.பதக் 1950 களில் பனாரசு பல்கலைக்கழகத்தில் ஆராய்ச்சிப் பட்டம் பெற்றார். அதே பல்கலைக் கழகம் வெளியிட்ட பாரதி என்ற ஓர் இதழின் இணைப் பதிப்பாளர் என்ற பதவியில் 1957-58 ஆண்டுகளில் பணி செய்தார்.

மத்தியப் பிரதேசத்தில் சாகர் பல்கலைக் கழகத்தில் 1950 களின் பிற்பகுதியில் பேராசிரியராகப் பணி செய்தார். பின்னர் 1960களில் ஏ. எல். பசாம்
வழிகாட்டுதலில் இலண்டன் பல்கலைக் கழகத்தில் ஆய்வு செய்து இரண்டாவது ஆய்வுப் பட்டம் பெற்றார்.

வி.எஸ்.பதக் கோரக்பூர் பல்கலைக் கழகத்தில் வரலாறு, தொல்லியல் மற்றும் பண்பாடு துறையின் தலைவராகவும், அதே பல்கலைக்கழகத்தின் துணை வேந்தராகவும் பதவி வகித்தார். பஞ்சாப் பல்கலைக் கழகத்தில் பேராசிரியர் சகன்னாத் அகர்வால் நினைவுச் சொற்பொழிவு ஆற்றினார்.

உசாத்துணை
---------


1. ↑  D. N. Tripathi (2004). K. N. Dikshit and K. S. Ramachandran. ed. "Obituaries: V. S. Pathak". *Purattava* (Indian Archaeological Society) (34): vii.
2. ↑  "About D.D.U. Gorakhpur University". *Gorakhpur University*. 2008-06-27 அன்று மூலம் பரணிடப்பட்டது. 2008-03-03 அன்று பார்க்கப்பட்டது.
**மாஞ்சாரல்** (*Mango showers* அல்லது *mango rains*) என்பது பொதுவாக பருவப் பெயர்ச்சிக் காற்றுக்கு முன்பாக இடம்பெறும் மழைவீழ்ச்சியைக் குறிக்கப் பயன்படுத்தப்படும் ஒரு சொல் ஆகும். சில வேளைகளில் இம்மழைக்காலத்தை சித்திரை மழை அல்லது கோடைச் சாரல் எனவும் அழைக்கப்படுகிறது. இது தெற்காசிய, தென்கிழக்காசியப் பகுதிகளில் குறிப்பாக இந்தியா,, மற்றும் கம்போடியா ஆகிய நாடுகளில் காணப்படுகிறது. தெற்காசியாவில், இம்மழைவீழ்ச்சி காரணமாக இப்பகுதிகளில் விளையும் மாங்காய்கள் விரைந்து முதிர்ச்சி அடைகின்றன.

இம்மழைவீழ்ச்சி பொதுவாக மார்ச் மாதம் முதல் ஏப்ரல் வரை காணப்படுகிறது. இந்தியாவில், வங்காள விரிகுடாவில் தோன்றும் இடியுடன் கூடிய மழையினால் மாஞ்சாரல்கள் இடம்பெறுகின்றன.

மேற்கோள்கள்
-----------

1. ↑  "Karnataka / Bangalore News : Mango growers a worried lot". The Hindu. 2007-04-06. 2013-01-25 அன்று மூலம் பரணிடப்பட்டது. 2013-06-29 அன்று பார்க்கப்பட்டது.
2. ↑  Sunderland, T. Sayer, J. Hoang, M. and Laurance, W. (2012) Evidence-based Conservation: Lessons from the Lower Mekong. Earthscan
3. ↑  Gunnell, Yanni (18 March 1997). "Relief and Climate in South Asia: The Influence of the Western Ghats on the Current Climate Pattern of Peninsular India". *International Journal of Climatology* **17**: 1169-1182. .
**குருணாகல் கடிகார கோபுரம்** (*Kurunegala Clock Tower*) என்பது இலங்கையின் குருணாகல் நகரத்தில் அமைந்துள்ளது. இது முதல் உலகப் போரில் பங்கேற்று இறந்த வடமேற்கு மாகாணத்தைச் சேர்ந்த வீரர்களின் நினைவாக 1922 ஆம் ஆண்டில் கட்டப்பட்டது.  குருணாகல் நீதிமன்றம், மத்திய சந்தை, மத்திய பேருந்து நிலையம் ஆகியவை இக்கடிகார கோபுரத்திற்கு அருகில் உள்ளன.

வரலாறு
------

முதல் உலகப் போரில் (1914-1918) வடமேற்கு மாகாணத்தைச் சேர்ந்த 11 வீரர்கள் கொல்லப்பட்டனர். இதில் மூன்று இலங்கையர்களும் அடங்குவர். அவர்களை கௌரவிப்பதற்காக இக்கோபுரம் அமைக்கப்பட்டது. கோபுரத்தின் மீது ஒரு நினைவுத் தகடு பின்வருமாறு பொறிக்கப்பட்டுள்ளது:

"இந்த மணிக்கூட்டுக் கோபுரம் வடமேற்கு மாகாணத்திலிருந்து கடமை என்ற அழைப்பின் பேரில் சென்று 1914-1918 உலகப் போரில் பேரரசிற்காக தங்கள் உயிரைக் கொடுத்தவர்களின் நினைவாக அமைக்கப்பட்டது."
1945-க்குப் பிறகு, இரண்டாம் உலகப் போரில் (1939-1945) தங்கள் உயிரைத் தியாகம் செய்த வீரம் மிக்க அதிகாரிகளுக்கும் இந்தக் கோபுரம் அர்ப்பணிக்கப்பட்டது.

அம்சங்கள்
---------

கருங்கல், சீமைக்காரை, மரம் ஆகியவற்றைக் கொண்டு நாற்கர வடிவத்தில் இந்த கோபுரம் கட்டப்பட்டுள்ளது. முழு கோபுரமும், குறிப்பாக மேலே, ஒரு நாற்புற கோட்டைக்கு ஒத்ததாக தோன்றுகிறது. உள்ளே கான்கிரீட்டாலும், மரத்தாலும் செய்யப்பட்ட படிகள் உள்ளன.

உசாத்துணை
---------

1. ↑  Dhananjani Silva (28 September 2014). "Kurunegala, a regal city". *The Sunday Times*. Sri Lanka. 20 July 2015 அன்று பார்க்கப்பட்டது.
2. ↑  "Unveiling the beauty of Athugalpura". *Ceylon Today*. 20 July 2015 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Sri Lanka war monuments". *Silumina* (Sinhala). 24 September 2015 அன்று மூலம் பரணிடப்பட்டது. 20 July 2015 அன்று பார்க்கப்பட்டது.CS1 maint: Unrecognized language (link)
4. ↑  "මහායානයයි - හීනයානයයි එකට පැටලුණු වංග දේශය". *Mawbima* (Sinhala). 27 அக்டோபர் 2012 அன்று மூலம் பரணிடப்பட்டது. 20 July 2015 அன்று பார்க்கப்பட்டது.CS1 maint: Unrecognized language (link)
மெல்பேர்ண் வானூர்தி நிலையத்தில் ஏர்ஏசியா எக்சின் ஏர்பஸ் ஏ330-300
**ஏர்ஏசியா எக்சு** (ஆங்கிலம்: *AirAsia X* மலாய்: *Syarikat Penerbangan AirAsia X;* சீனம்: 全亞洲航空) என்பது மலேசியாவைச் சார்ந்த நீண்ட தொலைவிற்கு இயக்கப்படும் குறைந்த கட்டணச் சேவை வழங்கும் வான்வழிப் போக்குவரத்து நிறுவனம் ஆகும். 

இதனை முன்பு *பிளை ஏசியன் எக்சுபிரசு நிறுவனம்* *(FlyAsianXpress Sdn. Bhd.)* என்று அறியப்பட்ட எயர் ஏசியா எக்சு நிறுவனம் இயக்குகிறது. இது ஆசியாவின் மிகப் பெரிய குறைந்த கட்டண சேவையாளரான எயர் ஏசியாவின் பன்னாட்டு இயக்க வணிகப் பெயராகும். 

பொதுவான சீட்டு வழங்கும் அமைப்பு, வானூர்தி உட்புற துணியமைப்பு, ஊழியர் சீருடைகள் மற்றும் மேலாண்மை வண்ணம் இவற்றால் தனது செலவுகளைக் குறைத்துக் கொண்டு குறைந்த கட்டணம் வழங்க முடிகிறது.

வரலாறு
------

இந்த நிறுவனம் நவம்பர் 2, 2007-இல் தனது சேவைகளைத் துவக்கியது. இதன் முதல் சேவை மலேசியாவின் கோலாலம்பூர் பன்னாட்டு வானூர்தி நிலையத்தில் இருந்து ஆஸ்திரேலியாவின் கோல்டு கோசுட்டு வானூர்தி நிலையம் வரையில் இருந்தது. 

ஏர்ஏசியா எக்சு X ஆசியா மற்றும் ஓசியானியாவிலுள்ள சேரிடங்களுக்கு தனது சேவைகளை வழங்குகிறது. இதன் வான்தொகுப்பில் 11 வானூர்திகள் தற்போது உள்ளன; கூடுதல் வானூர்திகள் வாங்க ஆணைகள் கொடுத்துள்ளது.

ஏர்ஏசியா எக்சு X வெர்ஜின் குழமத்துடனும் ஏர் கனடாவுடனும் பிணைக்கப்பட்டுள்ளது.

மேற்சான்றுகள்
-------------

1. ↑  "Join BIG! AirAsia BIG Loyalty Programme". Airasia.com. 2012-10-15 அன்று பார்க்கப்பட்டது.
2. ↑  "X-citing deal for air travellers". *The Star*. 2007-01-06. Archived from the original on 2007-10-11. . The Airline will be operating "incredibly" cheap prices to and from Asia to the East Coast of Australia
3. ↑  "AirAsia X en route". *smh.com*. 2007-09-18. .
**ஸ்பேஸ்ஷிப்டூ** (*SpaceShipTwo*) என்பது விண்வெளிச் சுற்றுலாவுக்காக உருவாக்கப்பட்ட துணை விண்வெளிப் பாதை வான் செலுத்தி விண்ணூர்தி ஆகும்.

உலகக் கோடீஸ்வரர்களில் ஒருவரான பிரபல தொழிலதிபர் ரிச்சர்ட் பிரான்சன் என்பவர் இங்கிலாந்தைச் சேர்ந்தவர். இவர் வர்ஜின் குழுமம் பெயர்களில் உலகின் பல பகுதிகளிலும் விமான சேவைகள் நடத்தி வருகிறார். இவர் விண்வெளிச் சுற்றுலாவுக்கான ஏற்பாடுகளை முழு வீச்சில் செய்து வருகிறார். 
இதற்காக 150 லட்சம் ரூபாய் வரை ஒவ்வொருவரிடமும் வசூலித்து வருகிறார்.

விமானம்
-------

இதற்காக '‘ஒயிட் நைட் டூ’' என்ற விமானத்தைப்பயன்படுத்த முடிவு செய்துள்ளார். ஒயிட் நைட் டூ கொண்டுசெல்லும் *ஸ்பேஸ்ஷிப் டூ* என்ற குட்டி விமானத்தை விண்வெளியில் அது பறக்க விடும் என்று கூறப்பட்டுள்ளது.
ஸ்பேஸ்ஷிப் டூ எனப்படும் இந்தகுட்டி விமானம் ஒயிட் நைட்டின் கீழ்ப் பகுதியில் பொருத்தப்பட்டிருக்கும், இதில் தான் விண்வெளி சுற்றுலா போகும் பயணிகள் இருப்பார்கள் இது சுமார் 52 ஆயிரம் அடி உயரம் வரை பறக்கும் சக்திகொண்டது. ஒயிட்நைட்டில் இருந்து விடுபட்டு அசுர வேகத்தில் பறக்கத் தொடங்கும் வகையில் வடிவமைக்கப்பட்டுள்ளது. மேல் எழும்ப மட்டுமே ஒயிட் நைட் டூ உதவி தேவை கீழே தானாக இறங்கும் வசதி உள்ளது.

பயணம்
-----

இதன் பயணம் மொத்தம் இரண்டரை மணி நேரம் தான், அதிலும் விண்வெளியில் இருக்கும் நேரம் 6 நிமிடங்கள் மட்டுமே என்பது குறிப்பிடத்தக்கது. இதில் 6 பேர் மட்டுமே பயணிக்க முடியும்.

ஒய்ட் நைட்டின் கட்டமைப்புடன் சேர்ந்து ஸ்பேஸ்ஷிப் டூ உள்ள படம், அக்டோபர் 2010 ல் அமெரிக்காவின் விண்வெளித்தள ஓடுபாதை அர்ப்பணிப்பின் போது. VMS *Eve* எடுக்கப்பட்ட படம்.VSS *Enterprise*.

சோதனை ஓட்டம்
------------

2014ம் ஆண்டு நவம்பர் 3ம் தேதி நடந்த சோதனை ஓட்டம் தோழ்வியில் முடிந்தது

மேற்கோள்
--------

1. ↑  விண்வெளிக்கு திகில் பயணம்
2. ↑
3. ↑  "Virgin Galactic. 8 October 2012. Retrieved 6 July 2013". 21 சூலை 2013 அன்று மூலம் பரணிடப்பட்டது. 8 அக்டோபர் 2013 அன்று பார்க்கப்பட்டது.
4. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***White Knight Two***   
என்பதின் ஊடகங்கள் உள்ளன. 

* BBC - In pictures: விண்வெளி சுற்றுலா ஜெட் விமானம்
* வெள்ளை நைட் வீடியோ வெளியிடப்பட்டது
* Photos of Virgin Galactic’s White Knight Two unveilingவெள்ளை நைட் இரண்டு
* வெள்ளை நைட் டூ காக்பிட் மற்றும் உள்துறை புகைப்படங்கள்

இதையும் பார்க்கவும்
-------------------

* ஸ்பேஸ்சிப்வன்
விண்டோஸ் எக்ஸ்பி இயங்குதளத்தில் விண்டோஸ் ஆட்ரஸ் புக் இலச்சினை
விண்டோஸ் ஆட்ரஸ் புக் எனப் பொதுவாக அழைக்கப்படும் **விண்டோஸ் முகவரிப் புத்தகம்** விண்டோஸ் இயங்குதளத்தின் ஓர் அங்கம் ஆகும். இது தொடர்புகளை சேமித்து வைத்துப் பல்வேறுபட்ட மென்பொருட்களுடன் பகிர உதவுகின்றது. இது இண்டநெட் எக்ஸ்புளோளர் இன் 3 ஆவது பதிப்புடன் அறிமுகம் ஆகிப் படிப்படியாக வளர்ச்சியடைந்தது. விண்டோஸ் முகவரிப் புத்தகத்தில் பிரயோ இடைமுக நிரலாகத்தின் ஊடாக எல்டப் (LDAP) சர்வரை விசாரித்து அறிந்து தேவையேற்படின் உள்ளூர் முகவரிப் புத்தகத்தில் வேண்டிய மாற்றங்களை உண்டுபண்ண இயலும். விண்டோஸ் விஸ்டா இயங்குதளத்தில் விண்டோஸ் முகவரிப் புத்தகம் ஆனது விண்டோஸ் தொடர்புகள் எனப் பொருள்படும் விண்டோஸ் கொன்ரக்ட்ஸ் ஊடாக மாற்றப்பட்டுள்ளது.

வசதிகள்
-------

* பிரத்தியேக மற்றும் வணிகத் தரவு முறைகளை தத்தல்(Tabs) முறையில் உள்ளூர் தரவுத் தளத்தில் சேமிக்க உதவுகின்றது.
* அவுட்லுக் எக்ஸ்பிரஸ் மென்பொருளுடன் சேர்ந்தியங்கும் எனினும் இதுவேறான ஒர் மென்பொருள் ஆகும்.
* மைக்ரோசாப்ட் அவுட்லுக் மென்பொருளுடன் சேர்த்துப் பாவிப்பதற்கு றெஜிஸ்றிமாற்றங்களை உண்டு பண்ணுவதன் மூலம் பாவிக்கலாம்.

தொழில்நுட்பத் தகவல்கள்
----------------------

* விண்டோஸ் முகவரிப் புத்தகத்தை ஆரம்பிக்க Start -> Run -> wab (இது விண்டோஸ் முகவரிப் புத்தகம் என்பதன் ஆங்கில் எழுத்துக்களின் முதல் எழுத்தாகும்)
* அல்லது Start -> Programs (All Programs) -> Accessories -> Address Book
* ஒன்றிற்கு மேற்பட்ட அடையாளங்களை(Multiple Identities\_ வைத்து அவுட்லுக் எக்ஸ்பிரஸ் பாவிப்பவர்கள் முகவரிப் புத்தகத்தில் உள்ள எல்லாத் தொடர்புகளையும் ஒரே நேரத்தில் பார்க்க wab /a கட்டளையிடுவதன் மூலம் பார்க்கலாம்.

வெளியிணைப்புக்கள்
-----------------

செயலி நிரலாக்க இடைமுகம் பரணிடப்பட்டது 2006-08-21 at the வந்தவழி இயந்திரம் WAB பற்றிய தகவல்கள்(ஆங்கிலம்)

archive.org மணிக்கு கட்டளை வரி பதிப்பு. GPL உரிமம் கீழ் LDIF மா
ற்றி Libwab ஆன்லைன் WAB பரணிடப்பட்டது 2019-09-13 at the வந்தவழி இயந்திரம் (ஆங்கிலம்)
கதிர்பாரதி
**கதிர்பாரதி** என்ற பெயரில் எழுதும் **செங்கதிர்ச்செல்வன்** தமிழ்க் கவிஞர் ஆவார். இவர் தஞ்சாவூர் மாவட்டம் பூதலூர் தாலுக்காவில் உள்ள முத்துவீரக்கண்டியன்பட்டி கிராமத்தைச் சேர்ந்தவர். இவர் ஆனந்த விகடன் நிறுவனத்தின், விகடன் பிரசுரத்தில் உதவி ஆசிரியராகவும், கல்கி, ஆனந்த விகடன் வார இதழ்களில் தலைமை உதவி ஆசிரியராகப் பணிபுரிந்தவர். தற்போது கலர்ஸ் தொலைக்காட்சியில் புனைவுப் பிரிவில் நிகழ்ச்சித் தயாரிப்பாளராகப் பணிபுரிகிறார். இவருடைய கவிதைகள் கல்கி, ஆனந்த விகடன், கணையாழி, காலச்சுவடு, உயிர்மை, உயிர் எழுத்து, யுகமாயினி, சௌந்தரசுகன், அகநாழிகை போன்ற அச்சிதழ்களிலும், உயிரோசை, சிக்கிமுக்கி, பனிமுலை போன்ற மின்னிதழ்களிலும் வெளியாகியுள்ளன.

விருது
------

* இவர் எழுதிய "மெசியாவுக்கு மூன்று மச்சங்கள்" என்கிற முதல் கவிதைத் தொகுப்பு நூலுக்கு சாகித்திய அகாதமி யுவபுரஸ்கார் விருது - 2013
* தமிழ்நாடு கலை இலக்கிய பெருமன்றம் - நியூசெஞ்சுரி புக் ஹவுஸ் இணைந்து வழங்கிய மாநில அளவிலான படைப்பிலக்கிய விருது - 2013.
* எழுத்தாளர் ஜெயந்தன் (எழுத்தாளர்) நினைவாக வழங்கப்படும் ஜெயந்தன் படைப்பிலக்கிய விருது - 2013.
* கனடா தமிழ் இலக்கியத் தோட்டம் விருது - 2014.
* களம்புதிது கவிதை விருது - 2014. இந்தப் புத்தகம் கேரளா கோழிக்கோடு பல்கலைக்கழகத்தில் எம். ஏ தமிழ் பயிலும் மாணவர்களுக்கு பாடமாக இருக்கிறது.[]

இவரது இரண்டாவது கவிதைத் தொகுப்பு ``ஆனந்தியின் பொருட்டு தாழப் பறக்கும் தட்டான்கள்’ 2016 ஆம் ஆண்டு உயிர்மை பதிப்பக வெளியீடாக வெளிவந்தது. அதே ஆண்டு உயிர்மை சுஜாதா அறக்கட்டளை வழங்கும் சுஜாதா கவிதை விருதுக்கும், வாசகசாலை வழங்கும் சிறந்த கவிதைத் தொகுப்பு விருதுக்கும் இந்தப் புத்தகம் தேர்வானது.

மேற்கோள்கள்
-----------

1. ↑  "கதிர்பாரதியின் "மெசியாவுக்கு மூன்று மச்சங்கள்" – கவிதை நூல் விமர்சனம்" (ஆங்கிலம்). திண்ணை. 2021-03-16 அன்று பார்க்கப்பட்டது.
2. ↑  2013-ஆம் ஆண்டுக்கான சாகித்ய அகாதெமி விருது: எழுத்தாளர்கள் ரேவதி, கதிர்பாரதி தேர்வு தினமணி, ஆகத்து 23, 2013

வெளி இணைப்புகள்
---------------

* [*தொடர்பிழந்த இணைப்பு*]
**விண்டோஸ் லைவ் மெயில்** ஆனது மைக்ரோசாப்ட்டின் இணையமூடான மின்னஞ்சல் சேவையாகும். இதன் வெள்ளோட்டப் பதிப்பானது 1ஆம் திகதி நவம்பர் 2005 இல் இலிருந்து **விண்டோஸ் லைவ்** உடன் வெளியிடப்பட்டது. இது முன்னர் **ககூனா** (Kahuna) என இரகசியப் பெயரிடப்பட்ட விண்டோஸ் லைவ் மெயில் முழுமையாக வளர்ச்சியடைந்ததும் ஹொட்மெயிலை மாற்றீடுசெய்யும். இது 2 ஜிகாபைட் அளவு சேமிக்கும் இடம், தானாகவே எழுத்துப் பிழை பார்த்தல், மின்னஞ்சல்களைத் தானகவே பிரித்தல், மற்றும் பல பாதுகாப்பு வசதிகளைக் கொண்டதாகும்.

பொதுவாக விண்டோஸ் லைவ் இணையத்தளத்தினூடாகவோ அல்லது விண்டோஸ் லைவ் மெயிலைச் சோத்தித்துக் கொண்டிருக்கும் பயனரின் அழைப்பினூடாகவோ இதைப் பெற்றுக் கொள்ளலாம். நேரடியாகவே **விண்டோஸ் லைவ்** இணையமூடாகப் பதிவதன் மூலமும் பெற்றுக் கொள்ளலாம்.

**விண்டோஸ் லைவ் மெயில்** 1996 ஆம ஆண்டில் சபீர் பாத்தியா மற்றும் ஜக் ஸ்மித்தால் ஆரம்பிக்கப் பட்ட , ஹொட்மெயிலின் வழிவந்த ஓர் உலாவியூடான மின்னஞ்சல் சேவையாகும். இச்சேவையை மைக்ரோசாப்ட் 1997 ஆம் ஆண்டில் வாங்கிக் கொண்டது. 1999 இல் 30 மில்லியன் பயனர்கள் இருந்தனர். 2004 ஆம் ஆண்டு கூகிள் நிறுவனத்தினர் தமது சொந்த மின்னஞ்சல் சேவையான ஜிமெயில் சேவையை ஆரம்பித்தனர். ஜிமெயிலில் 2.7 ஜிகாபைற்றிற்கும் மேற்பட்ட சேமிக்கும் வசதி, இலகுவான பயனர் இடைமுகம் ஆகியன இணையமூடான மின்னஞ்சலில் மாற்றங்களை ஏற்படுத்தின. **விண்டோஸ் லைவ் மெயிலானது** ஜிமெயில், யாகூமெயில் ஆகியவற்றிற்கான ஓர் விடையாகும்.

வசதிகள்
-------

#### மின்னஞ்சல் முகவரிகளைத் தானாக நிரப்புதல்

மின்னஞ்சலை எழுதும்போது பெறுபவரின் முதலெழுத்தைத் தட்டச்சுச் செய்ததும் அவ்வெழுத்தில் ஆரம்பிக்கும் மின்னஞ்சல் முகவரிகள் யாவும் பட்டியலிடப்படும்

#### படங்களிற்கான முன்னோட்டம்

விண்டோஸ் லைவ் மெயிலானது பெரிய பட இணைப்புக்களைத் தானகவே முன்னோட்ட்டத்திற்கு மாற்றிவிடும். ஒர் கிளிக்கின் மூலம் முழுப் படத்தையும் பார்வையிடலாம்.

#### விசைப்பலகைக் குறுக்குவழிகள்

**விண்டோஸ் லைவ் மெயிலானது** மவுஸ் மாத்திரம் அன்றி விசைப்பலகைக் குறுக்கு வழிகளையும் ஏற்கின்றது.

#### வேகம்

**வின்டோஸ் லைவ் மெயிலானது** AJAX தொழில் நுட்பத்தால் வேகமாக இயங்க வல்லது.

#### தட்டச்சு செய்யும் போதே பிழைதிருத்தம்

மைக்ரோசாப்ட் ஆபிஸ் பதிப்புக்களில் உள்ளதைப்போன்று இங்கும் தட்டச்சு செய்யும்போதே பிழைதிருத்தும் வசதியுள்ளது. எழுத்துப் பிழையுள்ள சொற்கள் இங்கும் சிவப்புப் கோடிட்டுக்க் காட்டப் படும் அச்சொல்லின் மேல் Right click செய்யும் போது பொருத்தமான் வேறு சொற்களைக் காட்டும். தற்போது பிழைதிருத்தும் வசதியானது ஆங்கிலம், பிரெஞ், ஜேர்மன், இத்தலிய மொழிகள் மாத்திரமேயுள்ள போதிலும் ஏனைய மொழிகள் பின்னர் சேர்த்துக் கொள்ளப்டும்.

#### சேமிக்கும் அளவு

விண்டோஸ் லைவ் மெயிலானது 2 ஜிகாபைற் அளவான இடவசதியை அளிக்கின்றது. மின்னஞ்சலானது 2 ஜிகாபைற் அளவை அண்மிக்கும் போது 50 மெகாபைற் அளவு குறைவானபோது ஓர் மின்னஞ்சலானது அநுப்படும்.
காமா கத்தி
பொதுவாகப் பல கூறுகளாக அல்லாமல் ஒரே கூறாக, முப்பரிமாணக் கோட்பாட்டின் அடிப்படையில் புற்றுநோய்க்கு தேர்ந்து மருத்துவம் செய்யும் முறை **கதிர்அறுவை மருத்துவம்** (*radiosurgery*) ஆகும். இது பல தளங்களிலிருந்து, பலகோணங்களில், எக்சு-கதிர் கற்றையினைச் செலுத்துவதன் மூலம் மேற்கொள்ளப்படுகிறது. கதிரறுவை மருத்துவ முறையை முதன் முதலில் வரையறுத்தவர் லார்சு லெக்சல் எனும் சுவீடிய அறிவியலாளர் ஆவார்.

கதிரறுவை மருத்துவத்திற்காக *காமா கத்தி* (Gamma knife) எனும் கருவி பயன்படுத்தப்படுகிறது. இக்கருவி சுவீடனின் [[கரோலின்ஸ்கா மையம்|கரோலின்ஸ்கா மையத்தைச் சேர்ந்த லார்சு லெக்சல், மற்றும் லாடிசுலாவ் ஸ்டைனர், உப்சலா பல்கலைக்கழகத்தைச் சேர்ந்த கதிருயிரியலாளர் போர்ச் லார்சன் ஆகியோர் வடிவமைத்தனர். இது லெக்சல் காம்மா கத்தி எனவும் அழைக்கப்படுகிறது. பல விற்பனையாளர்களும் இன்று எக்சு கத்தி (X knife) என்னும் கருவியினைச் சந்தைப்படுத்துகிறார்கள். இதற்காக சட்டங்கள் உள்ளன. இது முப்பரிமாண முறையில் மேற்கொள்ளப்படுவதால், *முப்பரிமாண கதிர் அறுவை* மருத்துவம் (Steriotactic radio surgery- SRS) எனப்படுகிறது. லினாக் (Linac), கிளினாக்(Clinac) என்கிற கருவிகளுடன் *முப்பரிமாண கதிர் மருத்துவமும்* (steriotactic radio therapy) மேற்கொள்ளலாம். இது SRT எனப்படும். இவையாவும் கணினி துணையுடன் சாத்தியமாகிறது.
**கதுவா** இந்தியாவின் ஜம்மு-காஷ்மீர் ஒன்றியப் பகுதியின் கதுவா மாட்டத்தின் நிர்வாகத் தலைமையிட நகரம் ஆகும். இது பஞ்சாப் மற்றும் இமாச்சலப் பிரதேசத்துடன் தெற்கு எல்லைக்கு அருகில் உள்ள ஒரு நகரம் மற்றும் நகராட்சி மன்றமாகும். இந்த நகரம் மாநிலத்தின் நுழைவாயிலாகவும், இராணுவ பிரசன்னம் கொண்ட ஒரு பெரிய தொழிற்துறை நகரமாகவும் உள்ளது.

ஜம்மு நகரத்திற்குப் பிறகு ஜம்மு பிரிவில் இரண்டாவது பெரிய நகரம் கதுவா ஆகும். கதுவா பொது சாலை வழியாக ஜம்மு, சண்டிகர், தில்லி, பதான்கோட் மற்றும் அமிர்தசரஸ் ஆகியவற்றுடன் இணைக்கப்பட்டுள்ளது. கதுவா நகரம் 21 வார்டுகளாக பிரிக்கப்பட்டுள்ளது.

புவியியல்
---------

கதுவா 32.37 ° வடக்கு 75.52 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 393 மீட்டர் (1,289 அடி) உயரத்தைக் கொண்டுள்ளது. நகரம் மூன்று ஆறுகளால் சூழப்பட்டுள்ளது. கதுவா நகரம் காத் ஆற்றின் கரையில் அமைந்துள்ளது. இது பல ஆண்டுகளாக பெரிதும் மாசுபட்டுள்ளது மற்றும் ஆக்கிரமிக்கப்பட்டுள்ளது. இது இந்திய மாநிலமான ஜம்மு-காஷ்மீரின் நுழைவாயில் ஆகும். கதுவா ஜம்முவிற்கு தெற்கே 88 கிலோமீற்றர் தூரத்தில் அமைந்துள்ளது.

புள்ளிவிபரங்கள்
---------------

இந்த நகரம் ஶ்ரீநகர் , ஜம்மு நகரம் மற்றும் அனந்த்நாக் ஆகிய நகரங்களுக்குப் பிறகு மாநிலத்தின் நான்காவது பெரிய நகரம் ஆகும். 2011 ஆம் ஆண்டு நிலவரப்படி கதுவா நகரத்தின் மக்கட் தொகை 1,91,988 ஆகும்.

1,000 ஆண்களுக்கு 853 பெண்கள் என்ற பாலின விகிதம் உள்ளது. ரஞ்சித் சாகர் அணை கட்டப்பட்டதன் காரணமாக கிராமப்புறங்கள் மற்றும் மலைப்பகுதிகளில் இருந்து பசோலி தெஹ்ஸிலிலிருந்து இடம்பெயர்ந்ததால் நகரத்தின் மக்கட் தொகை திடீரென அதிகரித்துள்ளது.

கதுவா நகரில் இந்துக்கள் பெரும்பான்மையாக வாழ்கின்றார்கள். இந்துக்கள் 91.34% வீதமும், சீக்கியர்கள் 3.75% வீதமும், கிறிஸ்தவர்கள் 2.27% வீதமும், முஸ்லிம்கள் 2.68% வீதமும் காணப்படுகின்றனர். கிறிஸ்தவ மற்றும் சீக்கிய மக்கள் முறையே கிறிஸ்தவ குவோட்டர் மற்றும் சவான் சாக் ஆகிய பகுதிகளில் அதிகமாக வாழ்கின்றனர். நகரத்தை சுற்றிலும் ஏராளமான சூஃபி ஆலயங்கள் இருப்பதால் மக்களுக்கு சூஃபிய கலாச்சாரத்திலும் வலுவான நம்பிக்கை உள்ளது. பெரும்பாலான மக்கள் டோக்ரி முதன்மை மொழியாக பேசப்படுகின்றது. உருது உத்தியோகபூர்வ மொழியாகும்.

காலநிலை
-------

கதுவா நகரம் துணை வெப்பமண்டல காலநிலையைக் கொண்டது. கோடை வெப்பமாக இருக்கும் மற்றும் 41 பாகை செல்சியஸ் வரை அதிகரிக்கலாம். , குளிர்காலத்தில் வெப்பநிலை பொதுவாக 2 பாகை செல்சியஸாக அல்லது சில நேரங்களில் பூச்சியமாக குறைகிறது. ஆண்டு மழைவீழ்ச்சி 700 செ.மீ பதிவாகும். பானி தெஹ்ஸில் போன்ற மாவட்டத்தின் மேல் பகுதிகளில் பனிப்பொழியும் போது கதுவா நகரம் பனியை அனுபவிக்காது. பிப்ரவரி மற்றும் மார்ச் மாதங்களில் ஆலங்கட்டி குவியல்களைக் கொண்ட கடுமையான ஆலங்கட்டி மழை பெய்யக்கூடும். ஆனால் அவை மிகக்

குறைவாக நடைப்பெறும். அதிக காற்று மாசுபாடு காரணமாக கடுமையான புகை குளிர்காலத்தில் பொதுவானது.

போக்குவரத்து
------------

கதுவா ஜம்மு நகரத்திலிருந்து 80 கி.மீ தொலைவிலும், கத்ராவிலிருந்து 120 கி.மீ தூரத்திலும் உள்ளது. கத்துவாவிலிருந்து ஜம்மு மற்றும் பதான்கோட்டிற்கு ரயில் இணைப்புகள் உள்ளன. கோபிந்த்சரில் உள்ள கதுவா ரயில் நிலையம் நகர மையத்திலிருந்து 4 கி.மீ தூரத்தில் உள்ளது. நகர மையத்திலிருந்து 17 கி.மீ தூரத்தில் உள்ள பதான்கோட் விமான நிலையம் கதுவா நகரத்திற்கு சேவை புரிகின்றது.

சான்றுகள்
---------

1. ↑  "Maps, Weather, and Airports for Kathua, India". *www.fallingrain.com*. 2019-11-21 அன்று பார்க்கப்பட்டது.
2. ↑  "District census". 2018-11-10 அன்று மூலம் பரணிடப்பட்டது.
3. ↑  ""Sub-District Details"".
1870ல் சர் யோன் எவரெட் மிலாயிசு வரைந்த *ராலேயின் இளம்பருவம்* எண்ணெய் வண்ண ஓவியம். இளம் வால்ட்டர் ராலேக்கும் அவரது சகோதரருக்கும், கடலில் நிகழ்ந்தவை பற்றி ஒரு கடலோடி கதைகூறும் காட்சி
**கதைகூறல்** என்பது, நிகழ்வுகளைச் சொற்கள், படங்கள், ஒலிகள் என்பவற்றின் மூலம் இன்னொருவருக்குச் வெளிப்படுத்துவது ஆகும். பெரும்பாலும் கதைகளைக் குறித்த நேரத் தேவைக்குப் பொருத்தமான உத்திகளுடனும், அலங்காரங்களுடனும் கூறுவது வழக்கம். பொழுதுபோக்குக்காகவும், கல்வி, பண்பாட்டுக் காப்பு, ஒழுக்க நெறிகளை உணர்த்துதல் போன்ற தேவைகளுக்காகவும் கதைகளைப் பரிமாறிக் கொள்வது எல்லாப் பண்பாடுகளிலும் காணப்படுகின்றது. கதைகள், கதைகூறல் ஆகியவற்றில் கதைக்கரு, கதைமாந்தர், விடய நோக்குநிலை என்பன முக்கிய கூறுகளாக அமைகின்றன.

வரலாற்று நோக்கு
---------------

மிகப் பழைய கதைகூறல் முகபாவம், உடலசைவுகள், உணர்ச்சி வெளிப்பாடு ஆகியவற்றுடன் கூடிய வாய்மொழி வடிவமாக இருந்திருக்கக்கூடும். சமயச் சடங்குகளுக்குப் பயன்பட்டதுடன், குகை ஓவியங்கள், பல பழங்காலப் பண்பாடுகளில் ஒரு கதைகூறல் வடிவமாகவும் இருந்திருக்கலாம். கதை கூறுபவர் கதையை ஞாபகத்தில் வைத்திருப்பதற்கு உதவியாக ஆசுத்திரேலியப் பழங்குடியினர் குகைச் சுவர்களில் கதைகளிலிருந்து குறியீடுகளை வரைந்துள்ளனர். இவற்றை வைத்து, மனித இருப்புக்கான விளக்கமும் பொருளும் புலப்படும் வகையில் ஞாபகத்தில் இருந்தும், புதிதாக இயற்றியும், வாய்மொழி விபரம், இசை, குகை ஓவியம், ஆடல் ஆகியவற்றைப் பயன்படுத்திக் கதைகள் கூறப்பட்டன.

எழுத்தின் அறிமுகத்துடனும், நிலையானவையும், இடத்துக்கு இடம் எடுத்துச் செல்லக்கூடியனவுமான ஊடகங்களின் துணையுடனும், கதைகளைப் பதிவு செய்து உலகின் பல்வேறு பகுதிகளுடனும் பகிர்ந்து கொள்ளலாயினர். கதைகளை மரம், மூங்கில், தந்தம், எலும்புகள், மட்பாண்டம், களிமண் தகடுகள், கல், ஓலை, தோல், துணி, காகிதம், பட்டு போன்ற ஊடகங்களில் எழுதியும், செதுக்கியும், ஓவியங்களாக வரைந்தும் வைத்ததுடன், ஒளிப்படத் தகடுகளிலும், எண்ணிம ஊடகங்களிலும் பதிவு செய்தும் வருகின்றனர். எழுத்துமூல ஊடகங்களும் ஒளிபரப்பு ஊடகங்களும் உலகம் முழுவதும் பிரபலமாக உள்ள போதும், வாய்மொழியாகக் கதைகள் கூறும் வழக்கம் இன்னமும் இருந்து வருவதுடன், ஞாபகத்திலிருந்தே கதைகள் ஒரு தலைமுறையில் இருந்து அடுத்த தலைமுறைக்குக் கையளிக்கப்பட்டு வருகின்றன.

தற்காலக் கதைகூறல்
-----------------

தற்காலக் கதைகூறல் பரந்த நோக்கெல்லை கொண்டது. தேவதைக் கதைகள், நாட்டார் கதைகள், தொன்மங்கள், மரபுக் கதைகள் போன்ற மரபுவழிக் கதைகூறல் வடிவங்களோடு, தற்கலத்தில் கதைகூறல், வரலாறு, தனிமனித விபரங்கள், அரசியல், புதிய பண்பாட்டு நெறிமுறைகள் போன்றனவும் கதைகூறலில் இடம்பெறுகின்றன. தற்காலக் கதைகூறல் கல்வி நோக்கங்களை அடைவதற்காகவும் பெருமளவில் பயன்பட்டு வருகின்றது.

குறிப்புகள்
-----------

1. ↑  Cajete, Gregory, Donna Eder, and Regina Holyan. Life Lessons through Storytelling: Children's Exploration of Ethics. Bloomington: Indiana UP, 2010
**தாமேலி மொழி**, பாகிஸ்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் தாமெல் பள்ளத்தாக்குப் பகுதியில் பேசப்படும் ஒரு மொழியாகும். இப் பகுதி மிர்க்கானி கோட்டையிலிருந்து *அரண்டு* கணவாய்க்குச் செல்லும் பாதையில் *தோர்ஷ்* என்னுமிடத்திற்கு 10 மைல்கள் தெற்கே சித்ரால் ஆற்றின் கிழக்குப் பக்கத்தில் உள்ளது. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது. இப் பகுப்பு மொழியியல் அடிப்படையிலன்றி புவியியல் அடிப்படையிலேயே அமைந்துள்ளதாகக் கருதப்படுகிறது.

தாமேலி பேசப்படும் ஊர்களில் இது இன்னமும் முக்கிய மொழியாகவே பயன்படுத்தப்பட்டு வருகிறது. சிறுவர்களால் தொடர்ந்தும் பயிலப்பட்டு வரும் இம் மொழியைப் பேசுவோரில் வளர்ந்த ஆண்கள் பாஷ்தூ மொழியை இரண்டாவது மொழியாகப் பயன்படுத்தி வருகின்றனர். சிலர் கோவார், உருது போன்ற மொழிகளையும் பேசக்கூடியவர்களாக உள்ளனர். எனினும் தாமேலி மொழிப் பயன்பாட்டில் பெருமளவிலான மாற்றம் ஏற்பட்டிருப்பதாகத் தெரியவில்லை.

உசாத்துணை
---------

* எத்னோலாக் தாமேலி மொழி பற்றிய அறிக்கை
**ஜெமினி ஸ்டுடியோஸ்** (*Gemini Studios*) எனும் திரைப்படப் படப்பிடிப்பு அரங்கம் எஸ். எஸ். வாசனால் 1940-ல் தொடங்கப்பட்டது. தமிழ் திரைப்படங்களை உருவாக்கி வந்த 1940 இல் தீக்கிரையாகி ,ஏலத்திற்கு வந்த மோஷன் பிக்சர்ஸ் ஸ்டுடியோவை எஸ். எஸ். வாசன் ஏலத்தில் வாங்கி மறுகட்டுமானம் செய்து ஜெமினி ஸ்டூடியோசை நிறுவினார்.[] இதன் நிறுவனர் வாசன் குதிரைப் பந்தயத்தில் மிகுந்த ஈடுபாடு கொண்டவர். அதன் காரணமாக அவர் வளர்த்த குதிரையின் பெயரான ஜெமினியே இப்படப்பிடிப்பு அரங்கிற்கும் சூட்டப்பட்டது. சென்னையில் உள்ள ஜெமினி மேம்பாலம் இதன் பெயராலேயே அழைக்கப்படுகிறது. எஸ். எஸ். வாசன் தனது நண்பரான சுப்ரமணியமிடமிருந்து இதை வாங்கிப் பின்னர் ஜெனிமி ஸ்டுடியோஸ் எனப் பெயர் மாற்றம் செய்தார்.

இவரின் மறைவிற்குப் பின் இந்த கட்டிடம் இடிக்கப்பட்டு 'த பார்க்' (The Park, Chennai) என்ற சொகுசு விடுதியாக மாற்றப்பட்டது.

மேற்கோள்கள்
-----------

1. ↑   *Themes in Indian History*. V.K. (India) Enterprises. . 
[*தொடர்பிழந்த இணைப்பு*]
2. ↑  "The Hindu : Recalling what Gemini did". Hindujobs.com. 2002-07-08. 2012-01-09 அன்று பார்க்கப்பட்டது.
3. ↑  "The Park Hotel Chennai, The Park Hotel Chennai India, Reservation of The Park Hotel Chennai, Deluxe Hotels in Chennai". Chennaihub.com. 2012-01-09 அன்று பார்க்கப்பட்டது.

வெளி இணைப்புகள்
---------------

* இணையதளம் பரணிடப்பட்டது 2013-08-09 at the வந்தவழி இயந்திரம்
**பாரவி** (Bharavi) (IAST: Bhāravi, சமக்கிருதம்: भारवि) கிபி ஆறாம் நூற்றாண்டில் வாழ்ந்த சமஸ்கிருத மொழி கவிஞர் ஆவார். கிபி 634ம் ஆண்டின் சாளுக்கிய கல்வெட்டுக் குறிப்பில், கவி பாரவி *கிராதார்ஜுனியம்* எனும் காவியத்தை படைத்தவர் எனக் குறிப்பிடப்பட்டுள்ளது. பாரவி, தென்னிந்தியாவின் மேலைக் கங்கர் மன்னர் கொங்கணி வர்மன்-I மற்றும் பல்லவ மன்னர் சிம்மவிஷ்ணு காலத்தில் வாழ்ந்த புகழ்பெற்ற சமஸ்கிருத மொழி கவிஞர் ஆவார்.

பெயர்க் காரணம்
--------------

கவிஞர் பாரவி தென்னிந்தியாவைச் சேர்ந்தவர் எனக்கருதப்படுகிறது. சமசுகிருத மொழியில் **பாரவி** என்பதற்கு சூரிய ஒளி எனப்பொருளாகும்.

கிராதார்ஜுனியம்
---------------

மகாபாரத்தின் வன பருவத்தில், அத்தியாயம் 38 முதல் 41 முடிய , சிவனிடமிருந்து பாசுபதம் எனும் ஆயுதம் பெற, அருச்சுனன் செய்த கடும் தவம், வேடன் வேடம் பூண்ட சிவனுக்கும், அர்ஜுனனுக்கும் இடையே நடந்த போர்கள், உரையாடல்கள், வரங்கள் குறித்து, கவிஞர் பாரவி, 18 காண்டங்கள் கொண்ட கிராதார்ஜுனியம்  எனும் சமஸ்கிருத காவியத்தில் சிறப்பாக விளக்குகிறார்.

மேற்கோள்கள்
-----------

1. ↑  Gaurīnātha Śāstrī 1987, ப. 80
2. ↑  Encyclopædia Britannica
3. ↑  D. D. (Dhruv Dev). Sharma (2005), *Panorama of Indian anthroponomy*, Mittal Publications, p. 117, ISBN 978-81-8324-078-9
4. ↑  அர்ஜுனனின் கடும் தவம் - வனபர்வம் பகுதி 38
5. 1 2  M.P. Singh (2002), *Encyclopaedia of teaching history*, Anmol <Publications Pvt. Ltd. p. 297, ISBN 978-81-261-1243-2
**தாமோதரசேனன்** ( *Damodarasena*) (ஆட்சி சுமார் 410 – 420 பொ.ச.  ) வாகாடக வம்சத்தின் நந்திவர்தன-பிரவரபுர கிளையின் ஆட்சியாளராவார். இவர் இரண்டாம் உருத்ரசேனருக்கும் குப்தப் பேரரசர் இரண்டாம் சந்திரகுப்தரின் மகள் பிரபாவதிகுப்தாவிற்கும் மகனாவார். இவரது தந்தையின் அகால மரணத்தின் போது இவரும் இவரது சகோதரர்களான திவாகரசேனனும், பிரவரசேனனும் உரிய வயதினராக இல்லாமல் இருந்ததால், இவர்களது தாயார் பிரபாவதிகுப்தா நீண்ட காலத்திற்கு ஆட்சியாளராக ஆட்சி செய்தார். பட்டத்து இளவரசரான திவாகரசேனன், அரியணை ஏறுவதற்கு முன்பே இறந்துவிட்டார். அதனால் தாமோதரசேனனும் அவனுடைய சகோதரன் இரண்டாம் பிரவரசேனனும்தான் வாகடக அரசர்களாக ஆனார்கள்.  தாமோதரசேனாவின் ஆட்சியின் ஒரு பகுதியின் போது பிரபாவதிகுப்தா தொடர்ந்து ஆட்சியாளராக செயல்பட்டிருக்கலாம். 

கடந்த காலங்களில், தாமோதரசேனனின் வாகாடக ஆட்சியாளரின் நிலை சர்ச்சைக்கு உட்பட்டது. 20 ஆம் நூற்றாண்டின் நடுப்பகுதியில் வி.வி.மிராஷி மற்றும் ஏ.எஸ். அல்டேகர் உட்பட சில குறிப்பிடப்பட்ட வரலாற்றாசிரியர்கள் தாமோதரசேனனும் இரண்டாம் பிரவரசேனனும் உண்மையில் ஒரே நபர் என்று நினைத்தனர். "பிரவரசேனன்" என்பது வெறுமனே தாமோதரசேனன் அரியணையில் ஏறிய பிறகு பெற்ற முடிசூட்டுப் பெயராகும்.   இருப்பினும், 1982 இல் கண்டுபிடிக்கப்பட்ட மீரேகான் முத்திரை கல்வெட்டு, பிரபாவதிகுப்தாவை "இரண்டு மன்னர்களின் தாய்" (அதாவது தாமோதரசேனன் மற்றும் இரண்டாம் பிரவரசேனன் ) என்கிறது. இறுதியாக இரண்டு நபர்களும் உண்மையில் வேறுபட்டவர்கள் என்பதை கல்வெட்டு நிறுவுகிறது.

சான்றுகள்
---------

1. ↑  Shastri, Ajay Mitra (1997). *Vakatakas: Sources and History*. Aryan Books International. பக். 212. பன்னாட்டுத் தரப்புத்தக எண்:9788173051234.
2. ↑  Singh, Upinder (2009). *A history of ancient and early medieval India : from the Stone Age to the 12th century*. New Delhi: Pearson Longman. பன்னாட்டுத் தரப்புத்தக எண்:978-81-317-1677-9.
3. ↑  Shastri (1997), p. 183
4. ↑  Mirashi, V.V. (1963). *The Inscriptions of the Vakatakas*. Government Epigraphist for India. பக். 35. .
5. ↑  A.S. Altekar (2007). *The Vakataka-Gupta Age*. Motilal Banarsi Dass. பக். 104.
6. ↑  Shastri (1997), pp. 92, 183
**செக்சோ ஓ பால்சாஃபே** எனும் பிரஞ்சு-ஈரானிய-தஜிக் திரைப்படம் *செக்ஸ் & பிலாஸபி* (Sex & Philosophy) எனும் ஆங்கிலப் பெயரில் வெளிவந்தது. இந்த பிரஞ்சு-ஈரானிய-தஜிக் (French-Iranian-Tajik ) திரைப்படம் 2005 ஆம் ஆண்டில் வெளியிடப்பட்டது. இத்திரைப்படத்தை ஈரானிய இயக்குனர் மோசன் மக்மால்பஃப் இயக்கியிருந்தார். இத்திரைப்படம் தஜிகிஸ்தான் நாட்டில் படம் பிடிக்கப்பட்டது.

திரைப்படத்தைப் பற்றி
--------------------

இத்திரைப்படம் மாண்ட்ரீல் திரைப்பட விழாவில் 2005 ஆம் ஆண்டு திரையிடப்பட்டது. தென் கொரியா, சிங்கப்பூர், துருக்கி, இத்தாலி மற்றும் ரஷ்யா ஆகிய நாடுகளில் வெளியிடப்பட்டது. தஜிகிஸ்தான் அரசால் 78 வது அகெடமி விருதுக்காக இத்திரைப்படம் தேர்ந்தெடுக்கப்பட்டது. ஆனால் ஆங்கில மொழிபெயர்ப்புச் சொற்கள் (English subtitles) இணைக்கப்படாததால் இத்திரைப்படம் அனுமதிக்கப்படவில்லை.

கதை
---

40 வயது நடன ஆசிரியர் தனது நான்கு காதலிகளையும் ஒரே இடத்திற்கு ஒரே நேரத்தில் வரச் சொல்லி அவரது நிலையை விளக்குகிறார். தனது செயல்பாடுகள், அவர்களை முதன் முதலில் எதனால் காதலித்தார் என விளக்குகிறார். பின்னர் அவரது நான்கு காதலிகளுள் ஒருவர் நடன ஆசிரியரைத் தவிர வேறு மூன்று பேரைக் காதலித்திருக்கிறார். அவரும் அவரது காதலர்களை அழைத்து எதனால் முதலில் அவர்களைக் காதலித்தார் என தனது நிலையை விளக்குகிறார்.

நடிகர்கள்
---------

* தலேர் நஸராவ் (Daler Nazarov)
* மாரியாம் காய்போவா (Mariam Gaibova)
* பர்ஸோனா பெக்னாஸாரோவா (Farzona Beknazarova)
* தமினா எப்ராஹிமோவா (Tahmineh Ebrahimova)
* மலோஹாட் அப்துல்லோவா (Malohat Abdulloeva)

விருதுகள்
---------

* 2005 ஆம் ஆண்டின் மாண்ட்ரீல் திரைப்பட விழா விருது.

வெளி இணைப்புகள்
---------------

* இணையதளம்

மேற்கோள்கள்
-----------

1. ↑  Scheib, Ronnie (8 October 2005). "Sex & Philosophy". *Variety*.. பார்த்த நாள்: 26 May 2011.
2. ↑  "Oscar, squalificato anche il film olandese" (in Italian). *Trovacinema*. Gruppo Editoriale L'Espresso. 15 December 2005.. பார்த்த நாள்: 26 May 2011.
பாராஃபின் மெழுகு
பாராஃபின் மெழுகுவத்தி
**பாராஃபின் மெழுகு** (*Paraffin wax*) என்பது ஒரு மிருதுவான நிறமற்ற திடப்பொருள் ஆகும். பெட்ரோல், நிலக்கரி, ஷேல் எண்ணெய் போன்றவற்றில் இருந்து எடுக்கப்படுகிறது. இது 20 முதல் 40 கார்பன் கொண்ட ஹைட்ரோகார்பன் மூலக்கூறுகளால் ஆன கலவை ஆகும். அறை வெப்ப நிலையில் திடப்பொருளாக உள்ளது. 37° செல்சியசுக்கு மேலாக உருகத் தொடங்குகிறது. இதன் கொதிநிலைப் புள்ளி 370° செல்சியசுக்கும் மேலாக உள்ளது. இம்மெழுகு உராய்வுகள் தடுப்பு, மின் கடத்தாமை, மெழுகுவர்த்தி,கிரையான், போன்றவற்றிற்காகப் பயன்படுத்தப்படுகிறது. சில நேரங்களில் மண்ணெண்ணெய் மற்றும் சில பெட்ரோலியப் பொருட்கள் பாராஃபின் என்று அழைக்கப்பட்டாலும் இவை அதிலிருந்து வேறுபடுகிறது. சாயம் பூசாத மணமூட்டப்படாத பாராஃபின் மெழுகுவர்த்திகள் நிறமற்று அல்லது நீல வெள்ளை நிறமாக உள்ளது.

வரலாறு
------

பாராஃபின் மெழுகு 1830-ம் ஆண்டு ஜெர்மன் வேதியியல் நிபுணர் கார்ல் வான் ரேய்ச்சன்பேக்கால் உருவாக்கப்பட்டது. பிற மெழுகுவர்த்திகளை விடத் தயாரிப்பதற்கு மிக மலிவாக இருப்பதாலும் மாசின்றி எரிவதாலும் மெழுகுவர்த்தி உற்பத்தியில் பாராஃபின் மெழுகு ஒரு பெரும் புரட்சி செய்தது. பாராஃபின் மெழுகு குறைந்த உருகு நிலைப்புள்ளி கொண்டிருந்தாலும் பின்னாளில் ஸ்டீரிக் அமிலம் சேர்ப்பதன் மூலம் இந்தக் குறை நீக்கப்பட்டது.

பண்புகள்
--------

பாராஃபின் மெழுகு பொதுவாக வெள்ளை நிறத்தில் நிறமற்று சுவையற்று திடமான மெழுகாக உள்ளது. அதன் உருகுநிலை 46 °C லிருந்து 68 °C க்குள் உள்ளது. அடர்த்தி 900 kg/m3. நீரில் கரைவதில்லை. ஈத்தர், பென்ஜீன், சில எஸ்டர்களில் கரைகிறது.
இவை சிறந்த மின் கடத்தாப் பொருளாகவும் உள்ளது. இதன் எதிர்ப்பு திறன் 10ன் அடுக்கு 13 லிருந்து 10ன் அடுக்கு 17 ஓம் மீட்டர் வரை உள்ளது. வெப்பத்தைச் சேமித்து வைக்க இம்மெழுகு சிறந்த சாதனம். இவை திரவமாகவும் திடப்பொருளாகவும் விற்பனை செய்யப்படுகிறது.

பயன்பாடுகள்
-----------

மெழுகுவர்த்தி தயாரிப்பு

காகிதம் மற்றும் துணிகளில் மெழுகுப் பூச்சு

சில இனிப்பு வகை உணவுகளில் மெழுகுப் பூச்சு.இவை செரிமானத்தின் போது உடையாமல் அப்படியே உடலில் இருந்து வெளியேறுகிறது.

குவளை, பாட்டில், கேன் போன்றவற்றில் அடைப்பானாகப் பயன்படுகிறது.

உரங்கள் கட்டி ஆகாமலும் தூசு படியாமலும் ஈரம் ஆகாமலும் இருக்க இவை பயன்படுத்தப்படுகிறது.

வரையும் கிரையான்கள்.

ஹைப்ரிட் ராக்கெட்டில் திடப்பொருள் உந்திகளாக பயன்படுகிறது.

சருக்குப் பலகையில் உராய்வைத் தடுக்கப் பயன்பண்படுகிறது.

வேசிலின் போன்ற அழகுசாதனப் பொருள் தயாரிப்பில் பயன்படுகிறது.

நியூட்ரான் கதிர்வீச்சைத் தடுத்தல்.

மருத்துவக் குணங்களினால் மெழுகுக் குளியலுக்கு பயன்படுகிறது.

தொழில்சார் பாதுகாப்பு
---------------------

சுவாசம், தோல், கண் போன்றவற்றின் மூலமாக இவை மனிதர்களைச் சென்றடைகிறது.
தேசிய தொழில்சார் பாதுகாப்பு மற்றும் சுகாதார நிறுவனம் எட்டு மணி நேர வேலை நேரத்தில் 2mg/m3 அளவிற்கு இதன் வெளிப்பாடு இருக்கலாம் என அளவு நிர்ணயித்துள்ளது.

மேற்கோள்கள்
-----------

1. ↑  Freund, Mihály; Mózes, Gyula (1982). *Paraffin products: properties, technologies, applications*. Amsterdam, Netherlands: Elsevier. பக். 121. பன்னாட்டுத் தரப்புத்தக எண்:0-444-99712-1.
2. ↑  "Paraffin Wax". *Chemical book*. 25 October 2013 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***பாராஃபின் மெழுகு***   
என்பதின் ஊடகங்கள் உள்ளன. 



|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி
* Israel
* United States
* யப்பான்
* செக் குடியரசு

 |
**ஆக்டாடெட்ராயீன்** *(Octatetraene*) என்பது C8H10 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆக்டாடெட்ராயீன்கள் சிறப்புத்தன்மையான நேரியல் ஆல்க்கீன்கள் ஆகும். நீளத்தில் எட்டு கார்பன் அணுக்கள் முதுகெலும்பாகவும், நான்கு கார்பன் – கார்பன் இரட்டைப் பிணைப்புகளும் மூன்று ஒற்றைப் பிணைப்புகளும் இச்சேர்மத்தில் உள்ளன. ஏனெனில் அலிபாட்டிக் கார்பன் நான்கு இணைதிறன் கொண்டிருக்கும் என்பதால் பத்து இணைப்புகளை அளிக்கின்றன. ஐதரசன் அணுக்கள் இந்தக் கார்பன்கூட்டில் இணைய முடியும்.

இச்சேர்மங்கள் மிகவும் வணிக முக்கியத்துவம் வாய்ந்த பொதுச்சேர்மங்களாகக் கருதப்படுவதில்லை. ஆனால் ஆக்ட்டாடெட்ராயீன் குழு பிணைப்புகளின் இயற்பியல் பண்புகளுக்காக ஆராயப்பட்டு வருகிறது. சமச்சீர்மை உயர் ஒழுங்கு மற்றும் பிணைப்புகளின் சேர்க்கை போன்றவையும் இவற்றின் மாறுபட்ட பண்புகளை ஆய்வு செய்ய உதவுகின்றன

ஆக்டாடெட்ராயீன் உடன் தொடர்புடைய சில கட்டமைப்புகள் உயிரியியல் முக்கியத்துவம் வாய்ந்த சில மூலக்கூறுகளில் தோன்றுகின்றன. உதாரணமாக, ஆல்பா-பாரிநாரிக் அமிலம், பாலிநிறைவுறா கொழுப்பு அமிலங்கள் இரண்டையும் இதற்கு உதாரணமாகக் கூறலாம். வளைய ஆக்டாடெட்ராயீன், 1,8-டைபீனைல்-1,3,5,7- ஆக்டாடெட்ராயீன் உள்ளிட்ட சேர்மங்கள் ஆக்டாடெட்ராயீன் வழிப்பொருட்களாகும். சிறப்புச் சூழல்களில் இவையும் முக்கியத்துவம் பெறுகின்றன.

மேற்கோள்கள்
-----------

1. ↑  Granville, Mark F. Holtom, Gary R. Kohler, Bryan E. (1980). "Cis-trans photoisomerization of 1,3,5,7-octatetraene in n-hexane at 4.2K". *Proc. Natl. Acad. Sci. USA* **77** (1): 31–33. பப்மெட்:16592751.
2. ↑  Catalán, J.; De Paz, J. L. G. (2006). "On the photophysics of all-trans polyenes: Hexatriene versus octatetraene". *The Journal of Chemical Physics* **124** (3): 034306. doi:10.1063/1.2158992. பப்மெட்:16438582. Bibcode: 2006JChPh.124c4306C.
**செங்கதிர்** இலங்கையில் கிழக்கு மாகாணத்திலிருந்து வெளிவரும் கலை, இலக்கிய பண்பாட்டுப் பல்சுவை மாதாந்த இதழ்.

முதலாவது இதழ்
-------------

2008ஆம் ஆண்டு சனவரி மாதம் (தி.வ. ஆண்டு 2039) வெளிவந்தது.

பணிக்கூற்று
-----------

இலட்சியம் இல்லாமல் இலக்கியம் இல்லை.

நிர்வாகம்
---------

பிரதம ஆசிரியர்: செங்கதிரோன். துணை ஆசிரியர்: அன்பழகன் குருஸ், தலைமை அலுவலகம்: மட்டக்களப்பில் அமைந்துள்ளது.

சிறப்பு
-------

ஈழத்து இலக்கிய சிற்றிதழ்கள் வரிசையில் தொடர்ச்சியாக வெளிவந்து கொண்டிருக்கும் செங்கதிர் ஈழத்தில் மட்டுமல்லாமல் புலம்பெயர் நாடுகளிலும் வாசிக்கப்பட்டு வருகின்றது.

அதிதிப் பக்கம்
--------------

ஒவ்வொரு இதழிலும் கலை, இலக்கிய, பொருளாதார, அறிவியல் துறைகளில் முக்கியத்துவம் பெற்று விளங்கும் ஒவ்வொருவர் அறிமுகம் செய்யப்பட்டு வருகின்றனர்.

உள்ளடக்கம்
----------

நீத்தார் நினைவுகள். இலக்கிய கட்டுரைகள், சிறுகதைகள், கவிதைகள், புது எழுத்தாளர் அறிமுகம், பிரபலமான எழுத்தாளர்களின் எனக்குப் பிடித்தமதை, ஆய்வுக் கட்டுரைகள், இளங்கதிர்(இளையோர் பக்கம்), வாசகர் வட்டம், குறுக்கெழுத்துப் போட்டி, தேடல், நினைவிதைத் தோய்தல், நூல்வரவு, பூங்கதிர் (மகளிர் பக்கம்), இலக்கியச் சந்திப்புகள் போன்ற பல்வேறு அம்சங்களை உள்ளடக்கியதாக உள்ளது.

வெளி இணைப்புக்கள்
-----------------

* நூலகத் திட்ட மின்னூல்களாக சில செங்கதிர் இதழ்கள்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Actizera|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***ஆக்டிசெரா*** (Actizera) என்பது நீலன்கள் எனப்படும் லைகேனிடே பட்டாம்பூச்சிகள் குடும்பத்தில் உள்ள ஒரு பேரினமாகும். இவை ஆப்பிரிக்க வெப்ப மண்டலப் பகுதிகளில் காணப்படுகின்றன.

சிற்றினங்கள்
------------

*ஆக்டிசெரா* பேரினத்தின் கீழ் நான்கு சிற்றினங்கள் விவரிக்கப்பட்டுள்ளன.

* *ஆக்டிசெரா அட்ரிசெரிமாட்டா* (பட்லர், 1878)
* *ஆக்டிசெரா ட்ரூசி* (பெத்துன் -பேக்கர், 1906)
* *ஆக்டிசெரா லூசிடா* (ட்ரைமென் , 1883)
* *ஆக்டிசெரா ஸ்டெல்லாட்டா* (ட்ரைமென் , 1883)

வெளி இணைப்புகள்
---------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***ஆக்டிசெரா***

விக்கிமீடியா பொதுவகத்தில்,  
 ***ஆக்டிசெரா***   
என்பதின் ஊடகங்கள் உள்ளன. 

* Actizera at funet
* Seitz, A. *Die Gross-Schmetterlinge der Erde* 13: Die Afrikanischen Tagfalter. Plate XIII 74
**தாமிரா** (சனவரி 1, 1977 – ஏப்ரல் 27, 2021) இந்தியத் திரைப்பட இயக்குநர் ஆவார். இவர் திரைக்கதை, வசனம் எழுதுபவராகவும் திரையுலக இதழ்களுக்கு கட்டுரை எழுதுபவராகவும் இருந்துள்ளார்.

பிறப்பும் படிப்பும்
-------------------

தாமிரா 1977 சனவரி 1 இல் திருநெல்வேலியில் உள்ள மூலக்கரைப்பட்டியில் பிறந்தவர். இவரது இயற்பெயர் செய்யத் தாவுத் என்பதாகும். மதுரைப் பல்கலைக்கழகத்தில் ஊடகவியல் படித்துள்ளார்.

தொழில்
------

இவர் கல்லூரி படிப்பை முடித்ததும் பொம்மை என்ற திரைப்பட இதழில் கட்டுரைகள் எழுதி வந்தார். உடன் பல திரை இதழ்களுக்கும் திரைப்படம் சார்ந்த கட்டுரைகளை எழுதி வந்தார். கே. பாலச்சந்தரின் தொலைக்காட்சித் தொடர்களுக்கு வசனமும், திரைக்கதையும் எழுதினார். சகாரா, அண்ணி, மனைவி போன்றவை இவருடைய பங்களிப்பில் உருவான தொடர்களாகும்.

திரை வாழ்க்கை
-------------

இவர் இயக்குனர்கள் கே. பாலச்சந்தர், பாரதிராஜா ஆகியோர் நடிப்பில் ரெட்டச்சுழி என்ற திரைப்படத்தினை 2010 இல் இயக்கினார். நடிகர் சமுத்திரக்கனி, ரம்யா பாண்டியன் நடிப்பில் ஆண் தேவதை படத்தினை இயக்கியுள்ளார்.

வசனம்
-----

* பொய்

திரைக்கதை
---------

* அமிர்தாதேரே -கன்னடம்
* மாங்காடு மாத்தாடு மல்லிகே -கன்னடம்

இறப்பு
------

கொரோனா தொற்றால், சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள ஒரு தனியார் மருத்துவமனையில், ஏப்ரல் 27, 2021 அன்று காலையில் உயிரிழந்தார்.

மேற்கோள்கள்
-----------

1. ↑   *கரோனா பாதிப்பு: 'ரெட்டைச் சுழி', 'ஆண் தேவதை' இயக்குநர் தாமிரா காலமானார்*. தி ஹிந்து தமிழ் நாளிதழ். 27 ஏப்ரல் 2021. .
2. 1 2 3 4  KAVITHA, S. S. (2 June 2010). "Riding high on narration" – www.thehindu.com வழியாக.
3. ↑  "Profile of Director Thamira - Tamil Movie Data Base of Tamilstar.com". *www.tamilstar.com*. 2018-05-28 அன்று மூலம் பரணிடப்பட்டது. 2019-02-04 அன்று பார்க்கப்பட்டது.
4. 1 2
5. ↑  "கொரோனா பாதிப்பால் இயக்குநர் தாமிரா மரணம்… 'ரெட்டைச்சுழி', 'ஆண் தேவதை' படங்களை இயக்கியவர்".விகடன் இதழ் (ஏப்ரல் 27, 2021)
6. ↑   *கரோனா பாதிப்பு: 'ரெட்டைச் சுழி', 'ஆண் தேவதை' இயக்குநர் தாமிரா காலமானார்*. தி ஹிந்து தமிழ் நாளிதழ். 27 ஏப்ரல் 2021. .
உலோகவியலில், **இளக்கி** (*flux*) என்பது உலோகங்களை உருக்கிப் பிரிக்கும்போது பயன்படுத்தப்படும் ஒரு பொருள். உலோகக் கனிமங்களை வெட்டி எடுக்கும்போது அவற்றுடன் தேவையற்ற பாறைப் பொருள்கள் கலந்திருக்கும். இத்தாது உப்புகள், கனிமச் செறிவூட்டலுக்குப் பின்னரும் மிகுந்திருக்கும். எனவே இத்தாது உப்புகளைப் பிரித்தெடுக்க வேண்டியுள்ளது. உலோகவியலில் இத்தகைய தாது உப்புகளைப் பிரித்தெடுப்பதற்காக இளக்கி பயன்படுத்தப்படுகிறது. இளக்கியைத் தாதுக்களுடன் சேர்த்து வெப்பப்படுத்தும்போது அது படி எச்சத்துடன் சேர்ந்து கழிவுப் பொருளாக மாறுகிறது. உருகிய நிலையில் இருக்கும் இக்கழிவுப் பொருள்கள் மிகுதியான வெப்பநிலையில் உருகிய உலோகத்துடன் கலக்காமல் தனியே பிரிந்து மேலே மிதக்கும். பின்னர் இவை உலையிலிருந்து வெளியேற்றப்படும். எவ்வகையான கழிவுப் பொருள்களை நீக்க வேண்டுமோ அவற்றைப் பொறுத்து இளக்கியும் வேறுபடும்.

மேற்கோள்கள்
-----------

1. ↑  அறிவியல் களஞ்சியம் தொகுதி 5

வெளி இணைப்புகள்
---------------

விக்கிமீடியா பொதுவகத்தில்,  
 ***இளக்கிகள்***   
என்பதின் ஊடகங்கள் உள்ளன. 

* MetalShapers.Org Tips & Tricks from the Pros: ''*Aluminum Welding"* (includes Filler Metal chart)
* Solder Fume and You
**இளங்கலை உடற்கல்வி** (Bachelor of Physical Education BPE அல்லது BPhEd ) என்பது சில பல்கலைக்கழகங்களால் வழங்கப்படும் உடற்கல்விக்கான இளநிலைப் பட்டம் ஆகும். பல கனேடியப் பல்கலைக்கழகங்களில் இளங்கலை இயக்கவியலுக்குப் பதிலாக இந்தப் பாடப் பிரிவு மாற்றப்பட்டது. விளையாட்டு அறிவியல், பயிற்சி மற்றும் வெளிப்புறக் கல்வி போன்றவற்றை கலைத்திட்டமாக உள்ளடக்கியது.   *இந்தியாவில்*, இளங்கலை உடற்கல்வி பட்டப்படிப்பு **பிபிஎட்** அல்லது **பிபிஇ** என்று அழைக்கப்படுகிறது. இந்தப் பட்டம் இரண்டு நிலைகளில் வழங்கப்படுகின்றன. சில இந்திய நிறுவனங்கள் , பட்டப் படிப்பிற்குப் பிறகான 1 அல்லது 2 வருட படிப்பை வழங்குகின்றன. சில நிறுவனங்கள் 3-4 ஆண்டுகள் **BPE** மற்றும் **B.Sc.** (**PE,HE&S**) படிப்பை வழங்குகின்றன, இதற்கு 10+2 தகுதி கல்வி முறை தேவை.  வங்காளதேசம், சிட்டகாங் பல்கலைக்கழகம் உடற்கல்வி மற்றும் விளையாட்டு அறிவியல் துறையின் கீழ் BPE (4 ஆண்டுகள்) பட்டப் படிப்பினை வழங்குகிறது.

குறிப்புகள்
-----------

1. ↑  "Bachelor of Physical Education". ஆக்லாந்துப் பல்கலைக் கழகம். 26 May 2010 அன்று மூலம் பரணிடப்பட்டது. 24 July 2010 அன்று பார்க்கப்பட்டது.
2. ↑  "Bachelor of Physical Education (BPhEd)". ஒட்டாகோ பல்கலைக் கழகம். 24 July 2010 அன்று பார்க்கப்பட்டது.
**டொரகுசு யமஹா** (山葉 寅楠 Yamaha Torakusu; மே 20, 1851, கீ மாகாணம், ஜப்பான் – ஆகத்து 8, 1916) அவர்கள் யமஹா நிறுவனத்தன் நிறுவனர் ஆவார்.

யமாஹா, 1887 ஆம் ஆண்டு தன் முதல் ரீட் ஆர்கன் இசைக் கருவியை உருவாக்கினார். பின் நிப்பான் கக்கி நிறுவனத்தைத் தொடங்கினார். இந்நிறுவனமே பின்னாளில் யமாஹா நிறுவனமாக பெயர் மாற்றம் செய்யப்பட்டது. யமாஹா நிறுவனம் இருசக்கர வாகனங்கள் மற்றும் இசை கருவிகளை உற்பத்தி செய்து வருகிறது.

பிறப்பு மற்றும் தொடக்க காலம்
----------------------------

யமாஹா, கிசு டொகுகவா(தற்போதைய வகாயாமா) சாமுராய் குடும்பத்தில் பிறந்தார். மேற்கத்திய அறிவியல் மற்றும் தொழில்நுட்பத்தில் எழுந்த ஆர்வத்தின் காரணமாக, தன் குடும்ப வழக்கத்திற்கு மாறாக பொறியியல் பயின்றார். வளர்ந்துவரும் கடிகாரத்தின் பிரபலத்தை அறிந்துகொண்ட யமாஹா, தனது 19 ஆம் வயதில் ஒரு கடிகார உற்பத்தி மற்றும் பழுதுநீக்கும் நிறுவனத்தை ஒசாகாவில் தொடங்கினார். அந்நிறுவனம் தோல்வியடைந்தது. பின் நாகாசாகியில் ஒரு பிரித்தானிய பொறியியலாளரிடம் பயின்று, மருத்துவ கருவிகளை பழுதுநீக்கும் பணிபுரிந்து வந்தார்.

முதல் இசைக்கருவி வடிவமைப்பு
---------------------------

ஒரு சமயம், சிசுவகா பகுதியில் உள்ள ஹமாமட்சு நகரில் மருத்துவ கருவிகளைப் பழுதுநீக்கும் பணியில் இருந்து வந்தார். அந்நகரம் சற்று ஒதுக்குப்புறமானது. இசைக்கருவிகளை பழுதுநீக்கும் பணியாளர்கள் அங்கு இல்லை. அந்நகர பள்ளி ஒன்று, தன்னிடமிருந்த ஓர் அமெரிக்க தயாரிப்பு ரீட் ஆர்கன் இசைக் கருவியைப் பழுதுநீக்க முயலும்படி அவரை கேட்டுக்கொண்டது. அதனை ஏற்றுக்கொண்டு வெற்றிகரமாகச் செய்து முடித்தார். ஜப்பானில் மேற்கத்திய இசைக்கருவிகளுக்கானச் சந்தையை உணர்ந்த யமாஹா, தன் முதல் ஆர்கனை 1887 ஆம் ஆண்டு வடிவமைத்தார். அக்கருவியைத் தானே தன் தோளில் ஹகோனே மலை வழியாக சுமந்து சென்று டோக்யோ இசை நிறுவனத்திடம் அளித்தார். வரலாற்று சிறப்புமிக்க அவரது இப்பயணம் ஒரு புடைப்பு சிற்பத்தின் வழியாக இன்றும் நினைவுகூரப்படுகிறது.

நிப்பான் கக்கி நிறுவனம்
-----------------------

யமஹாவின் ஆர்கன் அதன் சுருதி பிழைகளுக்காகப் பெரிதும் விமர்சிக்கப்பட்டது. எனவே, இசை மற்றும் சுருதி அறிவியலை முறையாக பயின்று, நான்கு மாத கடும் உழைப்பிற்குப்பின் முழுமையான ஆர்கன் உருவம் பெற்றது. 1887 ஆம் ஆண்டு ஜப்பானின் முதல் மேற்கத்திய இசைக்கருவி தயாரிப்பு நிறுவனமான யமஹா ஃபுகின் (ஆர்கன்) தயாரிப்பு நிறுவனம் அவரால் தொடங்கப்பட்டது. இது 1889 ஆம் ஆண்டில் 100 ஊழியர்களைக் கொண்டு ஆண்டிற்கு 250 ஆர்கன்கள் உற்பத்தி செய்யும் பெரும் நிறுவனமானது. இந்நிறுவனம் பின்னர் நிப்பான் கக்கி நிறுவனம் (ஜப்பான் இசைக்கருவி தயாரிப்பு நிறுவனம்) எனப் பெயர் மாற்றம் செய்யப்பட்டது.

விரிவுபடுத்துதல்
----------------

1899 ஆம் ஆண்டு ஜப்பான் கல்வி அமைச்சகத்தின் உதவியுடன் ஐக்கிய அமெரிக்க நாடுகளுக்குச் சென்று பியனோ தொழில்நுட்பத்தை அறிந்துவந்தார். நிப்பான் கக்கி நிறுவனம் 1900இல் சிறிய வகை பியனோ உற்பத்தியைத் தொடங்கியது. 1900 இல் பெரிய மரபு வகை பியனோ உற்பத்தியானது. இவை உலக அளவில் பெரும் வரவேற்பைப் பெற்றன. 1914 ஆம் ஆண்டு ஹார்மோனிகா அறிமுகம் செய்யப்பட்டது.

இறப்பு மற்றும் நினைவு
---------------------

யமாஹா 1916ஆம் ஆண்டு ஹமாமட்சு நகரில் காலமானார். அவரது நூற்றாண்டின் நினைவாக 1987 ஆம் ஆண்டு நிப்பான் கக்கி நிறுவனம் யமாஹா நிறுவனமாக பெயர் மாற்றம் செய்யப்பட்டது.

மேற்கோள்கள்
-----------

1. ↑
2. ↑
3. ↑
4. ↑

வெளியிணைப்புகள்
---------------

* Photo பரணிடப்பட்டது 2008-06-05 at the வந்தவழி இயந்திரம்